Správa zo zahraničnej pracovnej cesty
1.	Účastník ZPC:
Titul, meno a priezvisko:	Ing. Tomáš Valkovič 	
Pracovisko:	Sekcia medzinárodnej spolupráce 
MŠVVaŠ SR, Stromová 1, 813 30 Bratislava 	
Pracovné zaradenie:	Hlavný radca, Odbor bilaterálnej a multilaterálnej spolupráce a programov	
Znalosť jazykov:
	AJ, NJ	
Titul, meno a priezvisko:	Ing. Elena Malíková 	
Pracovisko:	Sekcia štátnej starostlivosti o šport 
MŠVVaŠ SR, Stromová 1, 813 30 Bratislava 	
Pracovné zaradenie:	riaditeľka odboru  vzdelávania a medzinárodnej spolupráce v športe	
Znalosť jazykov:
	AJ, FJ	
2.	Zahraničná pracovná cesta:
Štát:	Spolková republika Nemecko	
Mesto:	Mníchov	
Vykonaná v doch:	24. – 26. 10. 2012	
Účel cesty:	Účasť na 19. zasadnutí zmiešanej slovensko-bavorskej komisie	
Spôsob financovania:	MŠVVaŠ SR uhradí alikvotnú časť nákladov na tlmočenie a dopravu, ostatné náklady spojené s pobytom uhradila bavorská strana	
		
3.	Rámcový program pobytu:
24.10.2012 - 11:00	Odchod  autobusom z Bratislavy 	
24.10.2012 - 18:30
24.10.2012 - 19:00
25.10.2012 - 09:00-10:00
25.10.2012 - 10:00-12:00
25.10.2012 - 12:00-13:30
25.10.2012 - 13:00-15:30
25.10.2012 - 15:30-16:00
25.10.2012 - 16:30-18:30
25.10.2012 - 19:30
26.10.2012 – 8:30
26.10.2012 – 15:00	Príchod do Mníchova
Slávnostná večera 
Otvorenie zasadnutia
Rokovania v pracovných skupinách
Obed
Pokračovanie rokovaní v pracovných skupinách
Záverečné plénum
Návšteva múzea BMW
Slávnostná večera spojená s podpisom záverečného protokolu
Odchod autobusom z Mníchova
Príchod do Bratislavy	

4.	Stručný priebeh ZPC
25.10.2012 (štvrtok)
- 9:30 – 15:00 19. zasadnutie zmiešanej slovensko-bavorskej komisie
Zasadnutie sa konalo v budove Prinz-Carl-Palais v Mníchove, Ministerstvo školstva, vedy, výskumu a športu na zasadnutí zastupovali Ing. Elena Malíková zo Sekcie štátnej starostlivosti o šport a Ing. Tomáš Valkovič zo Sekcie medzinárodnej spolupráce.
Za rakúsku stranu  problematiku školstva a športu zastrešovali Dr. Andreas Meyer  a p. Repser z Bavorského ministerstva školstva a kultúry a Dr. Patricia Wiater z Bavorského ministerstva pre vedu, výskum a umenie.
Počas diskusie v pracovných skupinách bolo rozhodnuté o pokračovaní organizovania hospitačných pobytov a ďalších vzdelávacích kurzov v Bavorsku pre slovenských učiteľov nemeckého jazyka. Bavorská strana tiež informovala, že bude naďalej poskytovať štipendiá na ročné študijné/výskumné pobyty v Bavorsku pre doktorandov zo SR a takisto štipendiá pre bavorských žiakov stredných škôl na ročné študijné pobyty na partnerskej strednej škole v SR. 
Slovenská strana recipročne ponúkla bavorskej strane 2 semestrálne štipendiá ročne na štúdium v SR pre bavorských študentov, študenti z Bavorska sa tiež budú môcť uchádzať o 4 štipendiá na letný jazykový kurz Studia academica slovaca.
V oblasti školského športu sa obidve strany dohodli na tom, že v nasledujúcich dvoch rokoch sa školské športové družstvá zo SR a Bavorska zúčastnia na finálových súťažiach v partnerskej krajine. Konkrétne športové disciplíny, v ktorých sa tieto výmeny uskutočnia, budú určené na základe dohody obidvoch strán.
5.  Odporúčané závery:
V nasledujúcich 2 rokoch naplánovať a uskutočniť jednotlivé aktivity spolupráce stanovené v programe spolupráce, ktorý tvorí prílohu záverečného protokolu podpísaného počas zasadnutia.

 						Termín: 2013-2014
						Zodpovední: Valkovič (SMS), Malíková(SŠSŠ)
6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
Počas zasadnutia bol prijatý záverečný protokol, ktorý konkretizuje jednotlivé aktivity spolupráce s Bavorskom na nasledujúce 2 roky. Diskusia s bavorskými partnermi potvrdila, že existuje spoločný záujem pokračovať v úspešných aktivitách spolupráce v oblasti školstva (hospitačné pobyty, poskytovanie štipendií, podpora výučby nemeckého a slovenského jazyka), v oblasti školského športu zasadnutie  vytvorilo rámec pre organizáciu výmen školských športových družstiev v nasledujúcich 2 rokoch.
8.    Spôsob zverejnenia výsledkov ZPC, prenos získaných informácií
Správa so zahraničnej pracovnej cesty bude zverejnená na internetovej stránke MŠVVaŠ  SR.

07.novembra 2012

Správu vypracoval:   Tomáš Valkovič

Správu schválila: 	Mária Slugeňová, R OBMSaP

Správu schválila:      Dagmar Hupková, GR SMS